**Generalforsamling 18/2-2015 på Ballebro Færgekro 19:30-21:00**

16 fremmødte

Som dirigent blev Flemming Jørgensen valgt.

Generalforsamlingen er lovligt indvarslet.

**Formandens Beretning v.** Torsten Hvidt

Vandværket kører stabilt. Der har kun været et brud, hos Jørgen Agerley (han var ved at dræne).

Vi har fået has med vandspil og har i år pumpet ca. 5800 m3 mindre op end sidste år selvom det afregnede forbrug er steget med 1700 m3 og det viser sig at den solgte mængde vand passer med den udpumpede mængde (±1% - vi har faktisk solgt lidt mere vand end vi har udpumpet). Energiforbruget er også faldet, men mest sparer vi da vi undgår at betale grøn afgift for det vand vi tidligere mistede. Således er der for første gang i mange år overskud på driften.

Dykpumpen ved boringen har haft en pludselig fald i effektiviteten og bruger nu ca. 10% længere tid om at pumpe 1 m3 vand op. Foreløbigt har vi ikke kunne finde en årsag. Vi ser tiden an da det er ret dyrt bare at efterse pumpen.

Der har ikke været ny-tilslutninger i kalenderåret 2014.

Vandkvaliteten er rigtig god. Filterne virker perfekt. Der har været udvidet kontrol i sommers og vi ligger under detekteringsgrænsen på alle punkter (der er bl.a. kontrolleret for 34 pesticider).

Kontrol af vandure. Det er seks år siden sidst. Der udtages en stikprøve. Der er lagt penge til side til nye målere, hvis vi fejler stikprøven.

Beredskabsplan.

Det er undersøgt om vi kan få vand fra slagteriet i tilfælde af forurening. Det er muligt, men det bliver dyrt at etablere. Vand-Schmidt tilbyder en ”forureningspakke”, hvor de bl.a. kan kommer med en vandvogn. De kan stille med fire timers varsel - forholdsvis billigt.

Der skal laves en liste med telefonnumre på leverandører, nøglekunder osv. Alt er etableret (bl.a. med en log) og skal nu bare pudses af.

Vandrådet

Kommunen lægger op til et bindende samarbejde vandværkerne imellem. Det er for at ”løfte i flok” i forhold til forurening. Der er bl.a. nitrat-problemer på Nord-Als. Samtidig kan det være der skal etableres dyrkningsfrie zoner, hvilket bliver dyrt i forhold til erstatning til de lokale landmænd. Hvor sagen ender ved ingen, men det kan være vi bliver pålagt 1-3 kr. pr. m3 til det tvungne projekt.

Bestyrelsen.

Ken Mathiasen stopper nu efter 15 år i vandværket. Formanden udtrykte sin tak.

Spørgsmål fra salen til formandens beretning.

Teddy Ravn: Hvad med terror sikring.

Svar: Der er allerede foretaget enkle ting. Eneste formelle krav er hængelås på rentvandsbeholderen.

Dirigenten satte formandens beretning til afstemning. Den blev enstemmigt godkendt.

**Regnskab v. Gerda Kristensen**

Kassereren fremlagde det reviderede regnskab. Vi har overskud på driften. Vi kommer dog ud af året 2014 med kr. -4798 på grund af en regning fra 2013. Vi har solgt mere vand end budgetteret og rykkergebyret er større end budgetteret. Vi får kr. 29,- af SonFor (spildevand) for at aflæse målerne, hvilket er udmærket (sammenlignet med andre kommuner). El-udgiften er lav og sammenlagt giver det som nævnt et driftsoverskud.

Aktiver i alt: 1 445 690 (heraf likvide midler kr. 645 758).

Vi har fået ny revisor hos regnskabskontor Nord. Samarbejdet kører fint.

Regnskabet blev godkendt.

**Budget v. Gerda Kristensen**

Forslag til budget blev fremlagt.

Spørgsmål fra Knud Bache: Hvad med tilskud til vandsamarbejdet?

Svar: Kommer først om nogle år.

Spørgsmål fra Flemming Jørgensen: Er der vand nok.

Svar: Ja, der er rigeligt (det er blevet undersøgt og testet).

Kommentar fra Knud Bache. Kommunen begynder nu at grave tagvandsledninger ned, så det bør undersøges om vi samtidig skal have de sidste keramik-ledninger skiftet.

Kommentar fra bestyrelsen. Det er diskuteret i bestyrelsen hvor mange penge vi skal have på kistebunden - der er ingen konklusion. Når vi kommer under 400 000 - 500 000, bør vi hæve vandprisen. Om vi skal begynde langsomt allerede nu eller om vi skal vente (og give det en brat stigning), ved vi ikke. En krone ekstra giver ca. 30 000 mere i kassen om året.

**Valg**

På valg er:

Henrik Herskin (næstfomand) - modtager genvalg. Blev genvalgt for to år.

Jens Antonsen (teknisk ansvarlig) - modtager genvalg. Blev genvalgt for to år.

Ken Mathiasen (sekretær) - moder ikke genvalg. Bestyrelsen foreslår Jeppe Basthold. Jeppe Bastholm blev valgt for to år.

Revisor Lise Lotte Jensen blev genvalgt for et år.

Revisor Suppleand - ingen opstillet

**Indkomne forslag**

Ingen.

**Eventuelt**

Teknik ansvarlig Jens Antonsen fortalt om vandmålerudskiftningen hos forbrugerene. De skal tjekkes hvert sjette år. Det udtages en stikprøve opdelt på to grupper. Vi tror ikke der bliver problemer.

Der er lagt penge til side i fald alle målerene skal skiftes.

Det er diskuteret i bestyrelsen om man skal anvende elektroniske målere hos forbrugerene. De holder længere, men er dyrere - så bestyrelsen håber (og tror) at vi kan anvende de nuværende målere en periode eller to endnu.

Spørgsmål fra Calle Friedrichs om slidtage af vandmålere.

Svar. Magnetiske målere slides ikke (de store dyre på vandværket). De mekaniske vandure hos forbrugerene slides i møllehjulet, hvilket bevirker at måleren viser for lidt. Konsekvensen er at forbrugeren slipper billigere.

Indskudt bemærkning fra Espen Jensen (elektriker): Det er garanteret bare en kondensator der er gået i dykpumpen.

Svar. Måske - men konsekvensen er den samme. Vi skal have pumpen op for at afgøre det og det koster små 6000 kr. Så gør vi det, vil vi alligevel sætte en ny i.

**Afslutning**

Dirigenten takkede for god ro og orden.